Tisztelt elsőéves levelezős hallgatóink!

Gratulálunk a felvételükhöz, szeretettel köszöntjük Önöket!

A Neptun rendszerében augusztus 26-án, hétfőn indul a kurzusfelvétel, a konzultációs dátumok néhány hete már elérhetőek onnan, most a mellékelt excel táblában összeállítottuk a teljes őszi menetrendet.

Az oktatás részben online, részben személyes jelenléti módban zajlik (a táblázatban és a Neptunban is jelölve), online bekapcsolódódásra nincs lehetőség azokon a napokon, amikor az oktató tantermi órát tart. Péntekekre szerveztük az előadásokat, ezek látogatása nem kötelező, szombatokra a kötelező gyakorlatokat. A hiányzás mértékéről a Tanulmányi Ügyrend, a TVSZ, ill. az oktató a Coospace-re feltett kurzusleírásban rendelkezik.

Az MA pszichológia szakon négy félév alatt teljesíthető a kötelező 120 kredit, a hálóterv megtalálható itt, a lap alján: <https://szte-pszichologia.hu/pszichologia-ma/>

(A tanrend tavalyhoz képest csak kreditelosztás szempontjából változott: 32 kreditre csökkent a közös alapozó tárgyak csoport, 62 kredit lett a specializációs modul és maradt 20 kredit szakdolgozati kurzus). Egy különálló blokk hatkreditnyi választható kurzust tartalmaz - elsőév őszi félévében kínálunk három tárgyat (táblázat utolsó oszlopában jelezve), amelyek közül kettő teljesítésével megvan a szükséges kreditszám. Helyettük szabadon választható, nem pszichológiai témájú tárgyak is felvehetőek, ezeket azonban más tanszékek hirdetik, így ha valami kérdésük akadna a szabvál kurzusokkal kapcsolatban, kérjük, hogy a meghirdető egységhez forduljanak.

A három, pszichológiai témájú, intézetünk által hirdetett választható kurzus egyike a Gyermek- és serdülő pszichiátria, fejlődési pszichopatológia: a kognitív specializáción ugyanez az óra, ezzel a címmel, de már specializációs kóddal kötelező lesz a harmadik félévben, ezért, aki ezt a spec-et célozza meg, majd csak jövőre vegye fel ezt a tárgyat. Két kódon ugyanaz a tárgy nem teljesíthető!

A specializációra jelentkezés a Neptunban történik még a félévkezdés előtt, tájékoztatást a folyamatról a Tanulmányi Osztály küld a napokban.

Az órák helyszínei a Neptunban jelennek meg, az első néhány alkalomét mindenképp majd ott keressék, de a pontos és mindig aktualizált, frissített terembeosztás minden alkalommal a konzultációs hétvége előtt érkezik majd emailben a levéllistájukra – a listát Nagy Zsolt évfolyamtársuk kezeli majd, nála tudnak jelentkezni itt: nzsolt24 [kukac] gmail [pont] com

Bármi kérdésük van, elérhető vagyok a molnarzsuzsa[kukac]gmail[pont]com címen.

Sikeres első félévet kívánunk,

üdvözlettel, a Pszichológiai Intézet nevében, Molnár Zsuzsa oktatásszervező